CELEX: 32011R0151
Language: da
Date: 2011-02-18
Title: Kommissionens forordning (EU) nr. 151/2011 af 18. februar 2011 om ændring af bilag I til Europa-Parlamentets og Rådets forordning (EF) nr. 854/2004 for så vidt angår opdrættet vildt  EØS-relevant tekst

19.2.2011   
            
            
               DA
            
            
               Den Europæiske Unions Tidende
            
            
               L 46/17
            
         KOMMISSIONENS FORORDNING (EU) Nr. 151/2011
   af 18. februar 2011
   om ændring af bilag I til Europa-Parlamentets og Rådets forordning (EF) nr. 854/2004 for så vidt angår opdrættet vildt
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (1), særlig artikel 17, stk. 1, og
   ud fra følgende betragtninger:
   
               (1)
            
            
               I forordning (EF) nr. 854/2004 er der fastsat særlige bestemmelser for tilrettelæggelsen af den offentlige kontrol af animalske produkter til konsum.
            
         
               (2)
            
            
               I afsnit IV, kapitel VII, i bilag I til forordning (EF) nr. 854/2004 er der fastsat specifikke krav vedrørende offentlig kontrol af opdrættet vildt og kød af opdrættet vildt. Et af disse krav er, at inspiceret opdrættet vildt eller inspiceret kød af opdrættet vildt skal ledsages af et certifikat, der er i overensstemmelse med en af modellerne i kapitel X i det pågældende afsnit.
            
         
               (3)
            
            
               I Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2) fastsættes det, at fødevarevirksomhedsledere med myndighedernes tilladelse kan slagte opdrættede strudsefugle og visse opdrættede parrettåede hovdyr på oprindelsesstedet på visse betingelser. Disse betingelser indebærer navnlig, at de slagtede dyr skal ledsages til slagteriet af en erklæring fra lederen af den fødevarevirksomhed, der har opdrættet dem, og af et af embedsdyrlægen eller den godkendte dyrlæge udstedt og underskrevet certifikat. Det af embedsdyrlægen eller den godkendte dyrlæge udstedte og underskrevne certifikat attesterer bl.a., at slagtningen og afblødningen er udført korrekt, ligesom slagtedatoen og -tidspunktet skal være angivet.
            
         
               (4)
            
            
               Ved forordning (EF) nr. 853/2004, som ændret ved Kommissionens forordning (EU) nr. 150/2011 (3), tillades det i visse tilfælde, at attestering for korrekt udført slagtning og afblødning af dyret og for slagtedato og -tidspunkt kan angives i erklæringen fra fødevarevirksomhedslederen.
            
         
               (5)
            
            
               I sådanne tilfælde bør det fastsættes, at embedsdyrlægen eller den godkendte dyrlæge regelmæssigt kontrollerer det arbejde, der udføres af de personer, der varetager slagtningen og afblødningen af dyrene. Kapitel VII i afsnit IV i bilag I til forordning (EF) nr. 854/2004 bør derfor ændres i overensstemmelse hermed.
            
         
               (6)
            
            
               Derudover findes modellen til sundhedscertifikat for dyr slagtet på bedriften i afsnit IV, kapitel X, del B, i bilag I til forordning (EF) nr. 854/2004. Den pågældende model til sundhedscertifikat indeholder også rubrikker til attestering af, at slagtningen og afblødningen er udført korrekt. Der bør udarbejdes en ny model til sundhedscertifikat for de tilfælde, hvor attesteringen sker i erklæringen fra fødevarevirksomhedslederen.
            
         
               (7)
            
            
               Forordning (EF) nr. 854/2004 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 854/2004 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. februar 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 139 af 30.4.2004, s. 206.
   
      (2)  EUT L 139 af 30.4.2004, s. 55.
   
      (3)  Se side 14 i denne EUT.
   
      BILAG
      I afsnit IV i bilag I til forordning (EF) nr. 854/2004 foretages følgende ændringer:
      
                  1)
               
               
                  Kapitel VII, del B, ændres således:
                  
                              a)
                           
                           
                              Punkt 4 affattes således:
                              
                                          »4.
                                       
                                       
                                          Et certifikat i overensstemmelse med modellen i kapitel X, del A, skal ledsage levende dyr, der er inspiceret på bedriften. Et certifikat i overensstemmelse med modellen i kapitel X, del B, skal ledsage dyr, der er inspiceret og slagtet på bedriften. Et certifikat i overensstemmelse med modellen i kapitel X, del C, skal ledsage dyr, der er inspiceret og slagtet på bedriften i overensstemmelse med afsnit III, punkt 3a, i bilag III til forordning (EF) nr. 853/2004.«
                                       
                                    
                        
                              b)
                           
                           
                              Som punkt 5 indsættes:
                              
                                          »5.
                                       
                                       
                                          Når den kompetente myndighed tillader, at fødevarevirksomhedslederen kan attestere for korrekt udført slagtning og afblødning af dyrene, kontrollerer embedsdyrlægen eller den godkendte dyrlæge regelmæssigt det arbejde, der udføres af de personer, der varetager slagtningen og afblødningen af dyrene.«
                                       
                                    
                        
            
                  2)
               
               
                  I kapitel X indsættes som del C:
                  »C.   MODEL — SUNDHEDSCERTIFIKAT FOR OPDRÆTTET VILDT SLAGTET PÅ BEDRIFTEN i overensstemmelse med afsnit III, punkt 3a, i bilag III til forordning (EF) nr. 853/2004.